หุ้นร้อนมาร์จินพุ่ง ‘กิมเอ็ง’เพิ่ม3เท่าทุนเยอะรับมือไหว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กิมเอ็งเผยยอดมาร์จินปูด 4,000 ล้านบาท พุ่งตามตลาดฮอต ยันไม่น่าห่วง ทุนบริษัทปล่อยได้ถึง 6,000 ล้าน 
นายมนตรี ศรไพศาล ประธานเจ้าหน้าที่บริหาร บริษัทหลักทรัพย์ กิมเอ็ง (ประเทศไทย) หรือ KEST ซึ่งเป็นโบรกเกอร์ที่มีส่วนแบ่งตลาดสูงสุด เปิดเผยว่า บริษัทปล่อยสินเชื่อซื้อหุ้น (มาร์จินโลน) เพิ่มขึ้นเป็น 3,5004,000 ล้านบาท จากก่อนหน้านี้ระดับกว่า 1,000 ล้านบาท โดยทุนของบริษัทสามารถปล่อยได้สูงสุดไม่เกิน 5,0006,000 ล้านบาท ซึ่งมีโอกาสจะเป็นไปได้หากภาวะตลาดหุ้นยังดีอย่างนี้ 
สาเหตุที่มาร์จินของกิมเอ็งขยายตัวมาก เพราะการทำหน้าที่ปล่อยมาร์จินของบริษัทหลักทรัพย์ เพื่อธุรกิจหลักทรัพย์ (TFSC) ไม่สามารถทำได้เต็มที่ มีข้อจำกัดต้นทุนการเงินยังสูงกว่าระดับก่อนมีปัญหา 
ปัจจุบันทั้งระบบมียอดการปล่อยมาร์จินรวมกันประมาณ 33.3 หมื่นล้านบาท เทียบกับมาร์เก็ตแคปขณะนี้ 7.6 ล้านล้านบาท ถือว่าสัดส่วนไม่มาก จนสร้างความกังวลหรือความเสี่ยงให้กับระบบเมื่อเทียบกับปี 25372539 ทั้งระบบมียอดมาร์จินสูงถึง 1.21.5 แสนล้านบาท เทียบกับมาร์เก็ตแคปที่มีเพียง 3.5 ล้านล้านบาท 
นอกจากนี้ กิมเอ็งมีระบบบริหารความเสี่ยงจะไม่ให้สินเชื่อเกิน 50% ของมูลค่าหุ้นที่ลูกค้าลงทุน และบางตัวจำกัดให้เพียง 3040% เท่านั้น 
นางนภาภรณ์ ลัญฉน์ดี กรรมการผู้จัดการ TSFC กล่าวว่า บริษัทมียอดการปล่อยมาร์จิน 2,500 ล้านบาท เพิ่มขึ้นเล็กน้อยจากก่อนหน้านี้อยู่ที่ 2,400 ล้านบาท และมีโอกาสถึงเป้าหมาย 3,000 ล้านบาท โดยจะมีการทบทวนตัวหุ้นทุกเดือน